REPUBLIKA SRBIJA

NARODNA SKUPŠTINA

01 Broj 06-2/415-21

19. oktobar 2021. godine

B e o g r a d

**Z A P I S N I K**

**TREĆE SEDNICE DRUGOG REDOVNOG ZASEDANjA**

**NARODNE SKUPŠTINE REPUBLIKE SRBIJE U 2021. GODINI,**

**ODRŽANE 19. OKTOBRA 2021. GODINE**

Sednica je počela u 10 časova i 20 minuta.

Sednici je predsedavao Ivica Dačić, predsednik Narodne skupštine.

Predsednik je, na osnovu službene evidencije o prisutnosti narodnih poslanika, konstatovao da sednici prisustvuje 97 narodnih poslanika, a primenom elektronskog sistema za glasanje utvrđeno je da su u sali prisutna 143 narodna poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Na osnovu člana 287. Poslovnika, obaveštenja, odnosno objašnjenja su zatražili narodni poslanici: prof. dr Jahja Fehratović, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ - od ministra unutrašnjih poslova, Nandor Kiš, predstavnik Poslaničke grupe SAVEZ VOJVOĐANSKIH MAĐARA - od Ministarstva građevinarstva, saobraćaja i infrastrukture, Stefan Krkobabić, predstavnik Poslaničke grupe PUPS - „Tri P“ - od Ministarstva za rad, zapošljavanje, boračka i socijalna pitanja, Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS) - od predsednika Vlade i Marko Parezanović, predstavnik Poslaničke grupe „Aleksandar Vučić - za našu decu“ - od Ministarstva unutrašnjih poslova.

Predsedavajući dr Vladimir Orlić, potpredsednik Narodne skupštine je obavestio da je sprečen da sednici prisustvuje narodni poslanik Đorđe Komlenski.

Prema evidenciji Službe Narodne skupštine, sednici nisu prisustvovali, a nisu obavestili predsednika o sprečenosti, narodni poslanici: Andrijana Avramov, Zagorka Aleksić, Dušan Bajatović, Arđend Bajrami, Jelisaveta Veljković, Sonja Vlahović, Mladen Grujić, Vladimir Đukanović, Milan Đurica, Ninoslav Erić, Marko Zeljug, Biljana Jakovljević, Krsto Janjušević, Dragomir Karić, Jovan Kolundžija, mr Đorđe Kosanić, Marijana Krajnović, Sofija Maksimović, Ljiljana Malušić, Vladica Maričić, Jelena Mijatović, Vuk Mirčetić, Nataša Mihailović-Vacić, Milutin Mrkonjić, Olivera Nedeljković, Slađana Nikolić, prof. dr Aleksandra Pavlović Marković, Đuro Perić, Mira Petrović, Milena Popović, Misala Pramenković, Marina Raguš, Katarina Rakić, prof. dr Ljubinko Rakonjac, Ivan Ribać, Dušica Stojković, prof. dr Ljubiša Stojmirović, Smilja Tišma, Bojan Torbica, Milan Urošević, Aco Petrović, Ljiljana Kuzmanović-Vujaković, Jelena Kocić i Jelena Katić.

Narodna skupština je, većinom glasova, usvojila Zapisnik Prve sednice Drugog redovnog zasedanja Narodne skupštine Republike Srbije u 2021. godini, održane 5, 6. i 7. oktobra 2021. godine (od 154 prisutna narodna poslanika, 141 je glasao za, a 13 nije glasalo).

Zatim je Narodna skupština prešla na utvrđivanje dnevnog reda.

Izjašnjavajući se o predlozima za dopunu predloženog dnevnog reda, Narodna skupština nije prihvatila: predlog narodnog poslanika Enisa Imamovića, da se dnevni red dopuni tačkom - Predlog rezolucije o genocidu u Srebrenici, koju su Narodnoj skupštini podneli narodni poslanici Enis Imamović, Šaip Kamberi, Selma Kučević, Nadije Bećiri, Mirsad Hodžić i Arđend Bajrami 9. juna 2021. godine (nakon obrazloženja narodnog poslanika Enisa Imamovića, od 158 prisutnih narodnih poslanika, osam je glasalo za, deset protiv, a 140 nije glasalo), predlog narodnih poslanika Ane Karadžić i Bojana Torbice da se dnevni red dopuni tačkom - Predlog odluke o obrazovanju Komisije za istragu i utvrđenje broja žrtava agresije NATO pakta 1999. godine, koji su Narodnoj skupštini podneli narodni poslanici Đorđe Komlenski, Marijan Rističević, Ana Karadžić i Bojan Torbica 16. novembra 2020. godine (nakon obrazloženja narodnog poslanika Ane Karadžić, od 155 prisutnih narodnih poslanika, devet je glasalo za, a 146 nije glasalo) i predlog narodnog poslanika Miodraga Linte da se dnevni red dopuni tačkom - Predlog zakona o izmenama i dopunama Zakona o pravima boraca, vojnih invalida, civilnih invalida rata i članova njihovih porodica, koji je podneo Narodnoj skupštini 12. maja 2021. godine (nakon obrazloženja narodnog poslanika Miodraga Linte, od 154 prisutna narodna poslanika, šest je glasalo za, a 148 nije glasalo).

Narodna skupština je, većinom glasova (od 155 prisutnih narodnih poslanika, 147 je glasalo za, a osam nije glasalo), prihvatila predlog narodnog poslanika dr Aleksandra Martinovića da se obavi

**zajednički jedinstveni pretres o:**

**- Predlogu zakona o potvrđivanju Sporazuma između Vlade Republike Srbije i Saveta ministara Bosne i Hercegovine o zajedničkim lokacijama na graničnim prelazima,** koji je podnela Vlada (broj 011-1700/21 od 1. oktobra 2021. godine),

**- Predlogu zakona o potvrđivanju Sporazuma između Vlade Republike Srbije i Saveta ministara Bosne i Hercegovine o graničnim prelazima,** koji je podnela Vlada (broj 011-1699/21 od 1. oktobra 2021. godine),

**- Predlogu zakona o potvrđivanju Memoranduma o razumevanju o vojnoj saradnji između Vlade Republike Srbije koju predstavlja Ministarstvo odbrane i Vlade Arapske Republike Egipat koju predstavlja Ministarstvo odbrane,** koji je podnela Vlada (broj 011-1698/21 od 1. oktobra 2021. godine),

**- Predlogu zakona o potvrđivanju Sporazuma između Vlade Republike Srbije i Saveta ministara Bosne i Hercegovine o pograničnom saobraćaju**, koji je podnela Vlada (broj 011-1696/21 od 1. oktobra 2021. godine) **i**

**- Predlogu zakona o potvrđivanju Sporazuma između Vlade Republike Srbije i Vlade Republike Austrije o saradnji u oblasti zaštite od katastrofa,** koji je podnela Vlada (broj 011-1371/21 od 26. jula 2021. godine).

Narodna skupština je, većinom glasova (od 156 prisutnih narodnih poslanika, 150 je glasalo za, a šest nije glasalo), utvrdila dnevni red Treće sednice Drugog redovnog zasedanja Narodne skupštine Republike Srbije u 2021. godini, u celini.

**Tako utvrđen dnevni red je sledeći:**

1. **Predlog zakona o potvrđivanju Sporazuma između Vlade Republike Srbije i Saveta ministara Bosne i Hercegovine o zajedničkim lokacijama na graničnim prelazima**, koji je podnela Vlada (broj 011-1700/21 od 1. oktobra 2021. godine),
2. **Predlog zakona o potvrđivanju Sporazuma između Vlade Republike Srbije i Saveta ministara Bosne i Hercegovine o graničnim prelazima**, koji je podnela Vlada (broj 011-1699/21 od 1. oktobra 2021. godine),
3. **Predlog zakona o potvrđivanju Memoranduma o razumevanju o vojnoj saradnji između Vlade Republike Srbije koju predstavlja Ministarstvo odbrane i Vlade Arapske Republike Egipat koju predstavlja Ministarstvo odbrane**, koji je podnela Vlada (broj 011-1698/21 od 1. oktobra 2021. godine),
4. **Predlog zakona o potvrđivanju Sporazuma između Vlade Republike Srbije i Saveta ministara Bosne i Hercegovine o pograničnom saobraćaju**, koji je podnela Vlada (broj 011-1696/21 od 1. oktobra 2021. godine) i
5. **Predlog zakona o potvrđivanju Sporazuma između Vlade Republike Srbije i Vlade Republike Austrije o saradnji u oblasti zaštite od katastrofa**, koji je podnela Vlada (broj 011-1371/21 od 26. jula 2021. godine).

Zatim je Narodna skupština prešla na rad po utvrđenom dnevnom redu sednice, odnosno na **zajednički jedinstveni pretres o predlozima zakona iz tačaka od 1. do 5. dnevnog reda**.

Predsedavajući dr Vladimir Orlić, potpredsednik Narodne skupštine je, saglasno članu 90. stav 1. Poslovnika, obavestio da su pozvani da sednici prisustvuju: dr Nebojša Stefanović, potpredsednik Vlade i ministar odbrane, Aleksandar Vulin, ministar unutrašnjih poslova, Predrag Bandić, vršilac dužnosti pomoćnika ministra odbrane, Zoran Lazić, sekretar Ministarstva unutrašnjih poslova, pukovnik Nebojša Svjetlica, iz Uprave za međunarodnu vojnu saradnju Sektora za politiku odbrane Ministarstva odbrane i Mirjana Matić, diplomirani pravnik, iz Grupe za međunarodno - pravne poslove Uprave za međunarodnu vojnu saradnju Sektora za politiku odbrane Ministarstva odbrane.

Predsedavajući dr Vladimir Orlić, potpredsednik Narodne skupštine je, saglasno članu 170, a shodno članu 157. stav 2. Poslovnika, otvorio zajednički jedinstveni pretres o:

**- Predlogu zakona o potvrđivanju Sporazuma između Vlade Republike Srbije i Saveta ministara Bosne i Hercegovine o zajedničkim lokacijama na graničnim prelazima**,

**- Predlogu zakona o potvrđivanju Sporazuma između Vlade Republike Srbije i Saveta ministara Bosne i Hercegovine o graničnim prelazima**,

**- Predlogu zakona o potvrđivanju Memoranduma o razumevanju o vojnoj saradnji između Vlade Republike Srbije koju predstavlja Ministarstvo odbrane i Vlade Arapske Republike Egipat koju predstavlja Ministarstvo odbrane**,

**- Predlogu zakona o potvrđivanju Sporazuma između Vlade Republike Srbije i Saveta ministara Bosne i Hercegovine o pograničnom saobraćaju** i

**- Predlogu zakona o potvrđivanju Sporazuma između Vlade Republike Srbije i Vlade Republike Austrije o saradnji u oblasti zaštite od katastrofa**.

Uvodno izlaganje o predlozima zakona podneo je predstavnik predlagača Aleksandar Vulin, ministar unutrašnjih poslova.

U zajedničkom jedinstvenom pretresu učestvovali su narodni poslanici: Aleksandar Marković, izvestilac Odbora za odbranu i unutrašnje poslove, dr Uglješa Mrdić, izvestilac Odbora za ustavna pitanja i zakonodavstvo, dr Muamer Zukorlić, predstavnik Poslaničke grupe „STRANKA PRAVDE I POMIRENjA SPP - UJEDINjENA SELjAČKA STRANKA USS“ (potom su se za reč i repliku, u više navrata, javili ministar Aleksandar Vulin i narodni poslanik dr Muamer Zukorlić), dr Muamer Bačevac, predstavnik Poslaničke grupe Socijaldemokratska partija Srbije, Dragan D. Marković, predsednik Poslaničke grupe JEDINSTVENA SRBIJA (JS) (nakon čega su se za reč i repliku, u više navrata, javili ministar Aleksandar Vulin i narodni poslanik Dragan D. Marković), Stefan Krkobabić, predstavnik Poslaničke grupe PUPS - „Tri P“, (nakon čijeg izlaganja je predsedavajuća Marija Jevđić, potpredsednik Narodne skupštine, saglasno članu 27. i članu 87. st. 2. i 3. Poslovnika, produžila rad sednice Narodne skupštine i posle 18,00 časova), Đorđe Milićević, predsednik Poslaničke grupe SOCIJALISTIČKA PARTIJA SRBIJE (SPS), Milimir Vujadinović, predstavnik Poslaničke grupe „Aleksandar Vučić - za našu decu“ (zatim se za reč javio ministar Aleksandar Vulin, a replicirali su mu narodni poslanici Milimir Vujadinović i Đorđe Milićević) i Samir Tandir (potom su replike, u više navrata, razmenili narodni poslanici Đorđe Milićević i Samir Tandir, nakon čega se za reč javio ministar Aleksandar Vulin, a zatim su replike razmenili narodni poslanici Đorđe Milićević i Samir Tandir), nakon čega je predsedavajući Stefan Krkobabić, potpredsednik Narodne skupštine odredio pauzu u trajanju od jednog časa.

Nakon pauze, sednica je nastavljena u 15 časova i 25 minuta.

U nastavku zajedničkog jedinstvenog pretresa učestvovali su narodni poslanici: Samira Ćosović, Nenad Filipović, hadži Milorad Stošić, Josip Broz, Marijan Rističević, Milija Miletić, Radovan Arežina, mr Jadranka Jovanović, Dijana Radović, Dušan Marić, Dubravka Filipovski, prof. dr Marko Atlagić, Violeta Ocokoljić, Adam Šukalo, Milanka Jevtović Vukojičić, Dejan Kesar i Milimir Vujadinović, predstavnik Poslaničke grupe „Aleksandar Vučić - za našu decu“, nakon čega se za reč javio ministar Aleksandar Vulin.

Zatim je predsedavajući dr Vladimir Orlić, potpredsednik Narodne skupštine zaključio zajednički jedinstveni pretres o predlozima zakona iz tačaka od 1. do 5. dnevnog reda.

Predsedavajući je, saglasno članu 87. stav 5. Poslovnika, odredio utorak, 19. oktobar 2021. godine, sa početkom u 18,00 časova, kao Dan za glasanje o tačkama dnevnog reda Treće sednice Drugog redovnog zasedanja Narodne skupštine Republike Srbije u 2021. godini.

Primenom elektronskog sistema za glasanje utvrđeno je da su u sali prisutna 174 narodna poslanika, odnosno da je prisutna većina od ukupnog broja narodnih poslanika i da postoje uslovi za odlučivanje.

Zatim je Narodna skupština prešla na odlučivanje.

**1. tačka dnevnog reda –** **PREDLOG ZAKONA O POTVRĐIVANjU SPORAZUMA IZMEĐU VLADE REPUBLIKE SRBIJE I SAVETA MINISTARA BOSNE I HERCEGOVINE O ZAJEDNIČKIM LOKACIJAMA NA GRANIČNIM PRELAZIMA**

Narodna skupština je, većinom glasova svih narodnih poslanika (od 177 prisutnih narodnih poslanika, 176 je glasalo za, a jedan nije glasao), usvojila Predlog zakona o potvrđivanju Sporazuma između Vlade Republike Srbije i Saveta ministara Bosne i Hercegovine o zajedničkim lokacijama na graničnim prelazima, u celini.

**2. tačka dnevnog reda – PREDLOG ZAKONA O POTVRĐIVANjU SPORAZUMA IZMEĐU VLADE REPUBLIKE SRBIJE I SAVETA MINISTARA BOSNE I HERCEGOVINE O GRANIČNIM PRELAZIMA**

Narodna skupština je, većinom glasova svih narodnih poslanika (od 179 prisutnih narodnih poslanika, 179 je glasalo za), usvojila Predlog zakona o potvrđivanju Sporazuma između Vlade Republike Srbije i Saveta ministara Bosne i Hercegovine o graničnim prelazima, u celini.

**3. tačka dnevnog reda – PREDLOG ZAKONA O POTVRĐIVANjU MEMORANDUMA O RAZUMEVANjU O VOJNOJ SARADNjI IZMEĐU VLADE REPUBLIKE SRBIJE KOJU PREDSTAVLjA MINISTARSTVO ODBRANE I VLADE ARAPSKE REPUBLIKE EGIPAT KOJU PREDSTAVLjA MINISTARSTVO ODBRANE**

Narodna skupština je, većinom glasova svih narodnih poslanika (od 179 prisutnih narodnih poslanika, 178 je glasalo za, a jedan nije glasao), usvojila Predlog zakona o potvrđivanju Memoranduma o razumevanju o vojnoj saradnji između Vlade Republike Srbije koju predstavlja Ministarstvo odbrane i Vlade Arapske Republike Egipat koju predstavlja Ministarstvo odbrane, u celini.

**4. tačka dnevnog reda – PREDLOG ZAKONA O POTVRĐIVANjU SPORAZUMA IZMEĐU VLADE REPUBLIKE SRBIJE I SAVETA MINISTARA BOSNE I HERCEGOVINE O POGRANIČNOM SAOBRAĆAJU**

Narodna skupština je, većinom glasova svih narodnih poslanika (od 179 prisutnih narodnih poslanika, 179 je glasalo za), usvojila Predlog zakona o potvrđivanju Sporazuma između Vlade Republike Srbije i Saveta ministara Bosne i Hercegovine o pograničnom saobraćaju, u celini.

**5. tačka dnevnog reda – PREDLOG ZAKONA O POTVRĐIVANjU SPORAZUMA IZMEĐU VLADE REPUBLIKE SRBIJE I VLADE REPUBLIKE AUSTRIJE O SARADNjI U OBLASTI ZAŠTITE OD KATASTROFA**

Narodna skupština je, većinom glasova svih narodnih poslanika (od 179 prisutnih narodnih poslanika, 179 je glasalo za), usvojila Predlog zakona o potvrđivanju Sporazuma između Vlade Republike Srbije i Vlade Republike Austrije o saradnji u oblasti zaštite od katastrofa, u celini.

Pošto je Narodna skupština obavila razmatranje i odlučivanje o svim tačkama dnevnog reda sednice, predsedavajući dr Vladimir Orlić, potpredsednik Narodne skupštine je, saglasno članu 102. Poslovnika, zaključio Treću sednicu Drugog redovnog zasedanja Narodne skupštine Republike Srbije u 2021. godini.

Sednica je zaključena u 18 časova i 10 minuta.

GENERALNI SEKRETAR PREDSEDNIK

 Veljko Odalović Ivica Dačić